นาทีสะพรึง บ้านไหล อินโดฯระทม เจอปรากฏการณ์แผ่นดินเหลว หลังแผ่นดินไหว (คลิป)
ชาวอินโดฯสุดช็อก เผยคลิป เจอปรากฏการณ์แผ่นดินเหลว ตามมาหลังแผ่นดินไหวเขย่าเกาะสุลาเวสี ทำบ้านไหลไปกับดินพังเสียหายอื้อ ทีมกู้ภัยฝรั่งเศสเร่งค้นหาเหยื่อจมใต้โคลน คาดโดนฝังเป็นร้อย ขณะที่ยอดผู้เสียชีวิตพุ่ง1,649แล้ว,เมื่อ 6 ต.ค.61 สำนักข่าวรอยเตอร์รายงานความคืบหน้าโศกนาฏกรรมคลื่นยักษ์ สึนามิซัดถล่มเมืองปาลู บนเกาะสุลาเวสี ของอินโดนีเซีย หลังเกิดแผ่นดินไหวรุนแรงขนาด 7.5 เมื่อ 28 ก.ย.ที่ผ่านมาว่า ยอดผู้เสียชีวิตยังคงเพิ่มขึ้นต่อเนื่อง โดยตัวเลขผู้เสียชีวิตจากแผ่นดินไหวและสึนามิอย่างเป็นทางการจนถึง 6 ต.ค.เพิ่มขึ้นเป็น 1,649 รายแล้ว และคาดว่าเหยื่อเคราะห์ร้ายจะสูงขึ้นกว่านี้,ด้านทีมผู้เชี่ยวชาญการกู้ภัยจากฝรั่งเศส Pompiers Humanitairies Francias กำลังเร่งค้นหาผู้ประสบภัยในหมู่บ้านทางตอนใต้ของเมืองปาลู ที่อาจเสียชีวิตอยู่ใต้โคลน ที่เกิดขึ้นตามมาจากปรากฏการณ์แผ่นดินเหลว (soil liquefaction) ซึ่งจะเกิดขึ้นบริเวณผืนดินชุ่มน้ำ และมีส่วนประกอบของเม็ดทราย หลังเกิดแผ่นดินไหวใหญ่ โดยแผ่นดินไหวที่เมืองปาลู นอกจากจะเกิดสึนามิถล่มชายฝั่งแล้ว ยังเกิดปรากฏการณ์ ดินเหลว ส่งผลให้ผืนดินอ่อนตัวและเคลื่อนที่ได้เหมือนของเหลว สร้างความเสียหายอย่างหนักต่อชีวิตและทรัพย์สิน มีบ้านเรือนพังเสียหายจำนวนมาก ขณะที่มีผู้ประสบภัยได้ถ่ายคลิปวิดีโอนาทีสุดระทึก และนำมาเผยแพร่ทางยูทูบ แสดงให้เห็นปรากฏการณ์แผ่นดินเหลว ที่ถึงกับทำให้บ้านเคลื่อนไปตามการไหลของดินเหลวอย่างน่ากลัว,รอยเตอร์แจ้งว่า มีการคาดการณ์กันว่า มีผู้ประสบภัยเสียชีวิตอยู่ใต้โคลนเป็นร้อยคน หลังเกิดปรากฏการณ์ดินเหลวในบริเวณชุมชนทางใต้ของเมืองปาลู ขณะที่ทีมกู้ภัยฝรั่งเศสเป็นทีมกู้ภัยกลุ่มแรกที่เข้ามาพยายามเคลียร์ซากปรักหักพังของบ้านเรือนที่หมู่บ้านปีโตโบ ในเมืองปาลู โดย Arnaud Allibert หนึ่งในทีมกู้ภัยจากฝรั่งเศส กล่าวว่า ภารกิจของทีมเราคือการค้นหาและกู้ศพที่ถูกฝังอยู่ใต้โคลน เพื่อเปิดทางให้มีการนำเครื่องจักรกลหนักมาขุดให้ลึกมากขึ้น,ข่าวเกี่ยวข้อง,อินโดฯโดนจวก ยกเลิกเตือนสึนามิ แต่กลับเจอคลื่นยักษ์ถล่มยับ ตายเกลื่อน (คลิป),นาทีสุดระทึก หนีตาย สึนามิถล่มอินโดฯ หลังแผ่นดินไหวรุนแรง (คลิป)
ชาวอินโดฯสุดช็อก เผยคลิปเจอปรากฏการณ์แผ่นดินเหลว ตามมาหลังแผ่นดินไหวเขย่าเกาะสุลาเวสี ทำบ้านไหลไปกับดินพังเสียหายอื้อ ทีมกู้ภัยฝรั่งเศสเร่งค้นหาเหยื่อจมใต้โคลน ขณะที่ยอดผู้เสียชีวิตพุ่ง1,649
แผ่นดินไหวอินโดนีเซีย,แผ่นดินไหว,ปรากฏการณ์ดินเหลว,สุลาเวสี,อินโดนีเซีย